stanford-oval/wikipedia huggingface dataset:
Pälkänevesi
Maantietoa > Yleistä

Järvi kuuluu pääosin Pälkäneeseen, mutta sen länsiosan luoteispäässä kuuluu sekä puolet Parinsalon niemestä että luoteeseen työntyvä Iharin salmi Kangasalalle. Valtatie 12 ohittaa järven Pälkäneen keskustan kautta. Siitä erkanee järven etelärantoja seuraava seututie 322, joka haarautuu Aitoon jälkeen Sappeeseen meneväksi yhdystieksi 3230. Valtatieltä erkanee Kirvun kohdalla koilliseen päin yhdystie 3231, joka kääntyy Iharissa koilliseen järven pohjoispuolelle. Siellä Pohjalahdessa siitä erkanee yhdystie 14008, joka oikaisee Salmentaan kautta Sappeeseen. Yhdystieltä on pääsy Luikalan kylään.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Pälkäneveden alueeseen (35.714) ja Joutteselän alueeseen (35.715) järvi kuuluu. Järven vedenpinnan korkeus on 84,2 metriä mpy.
Pälkäneveden valuma-alueen suuruus on järvi mukaan lukien 237 km². Valuma-alueen järvisyys on 22,1 %. Järvi saa pääosan vedestänsä sekä Sappeenjärvenojan valuma-alueelta (35.716) että omilta lähialueiltansa. Sappeenjärvi (41 ha) sijaitsee aivan Jouttesselän koillispuolella ja sen 300 metriä pitkä laskuoja laskee Huikonlahteen Jouttesselkään. Se kerää järviylängöltä laskevia puroja ja laskee ne Pälkäneveteen. Jouttesselän lähialueella on useita laskuojia ja niihin liittyviä järviä ja lampia. Jouttesselän etelärantaan Kankahuvenlahteen laskee Häyläoja, joka kuivattaa Häyläsuota ja Lemmittylän peltoja. Pieneen Tepunlahteen laskee Myllyoja, joka on Kouvalanjärven (71 ha) laskuoja. Samalla valuma-alueella sijaitsee myös Urkanjärvi (41 ha). Joutsenpohjanoja laskee itäpäähän Huhtalahteen. Sen pääjärvi on Jouttijärvi (26 ha), mutta sen kautta laskevat myös Pikkulammi, Vuorilammi (6 ha) ja Sorvalampi. Suoraan Jouttesselkään laskevat Oksijärvi (9 ha) ja Pyhänpohtianjärvi (6 ha).
Myös järven länsiosan eli Pälkäneveden alueella laskee järveen erilaisia ojia. Tyrynselän pohjoispäähän laskee Linnajärvi (42 ha) Koskijärven (6 ha) ja Vähäjärven läpi Kirkkolahteen. Viereiseen Ajoksenlahteen laskee Särkijärvi (9 ha) ja siitä hieman itään laskevat Innasjärvi (22 ha), Iso Herrailanjärvi, Pieni Herrailanjärvi ja Sulkajärvi (15 ha). Järvenosan kaakkoispäähän Kukkolanlahteen laskee puoliksi umpeenkasvanut Vähäjärvi (28 ha). Sen vieressä sijaitsevalla Pyhäjärvellä (12 ha) ei ole laskuojaa järveen, muuta se kuuluu sen valuma-alueeseen.
Järven laskujoki Kostianvirta on 1,9 kilometriä pitkä ja noin 20–70 metriä leveä. Se virtaa Pälkäneen keskustaajaman läpi ja sen ylittävät yhdystien 13982 ja valtatien 12 sillat. Pälkäneveden ja Mallasveden vedenpinnat ovat samalla korkeudella, joten joki virtaa melko rauhallisesti.
Luontoarvot > Virkistystoiminta

Kostianvirralta johtaa laivareitti Pälkäneveden ja Jouttesselän kautta Aitoon kylään, joka kuului aiemmin Luopioisten kuntaan.
Luontoarvot > Vedenlaatu

Järven valuma-alueella on vain pienehköjä puroja tai ojia. Pälkäneveden ympäristön valuma-alueista Sappeenjärven ojan alue on metsävaltaisin ja jonka suoala on suurempi ja peltoala pienempi kuin muilla järven ympäristön valuma-alueilla. Pälkäneveden ja Joutteselän valuma-alueista noin 20 prosenttia on peltoa ja puolet metsää. Pellot sijaitsevat pääasiassa Pälkäneveden rannoilla ja niiden maaperässä on hienojakoisista savea, hiesua ja hienoa hietaa. Järven rannoille on rakennettu tiheästi loma-asutusta. Pälkäneveden kuormitus muodostuu maatalouden ja haja-asutuksen päästöistä sekä luonnonhuuhtoumasta. Fosforin ja typen kuormasta kuuluu maataloudelle yli puolet kun taas haja-asutuksen osuus ravinnekuormasta on vain noin 10 prosenttia. Pälkäneveden ekologinen tila on luokiteltu hyväksi. Sekä fosforin että levien klorofyllin pitoisuudet ovat pysyneet vuosina 1990–2004 tavoitearvojen alapuolella, vaikka fosforipitoisuudessa on havaittavissa pieni nouseva trendi. Syvänteiden happipitoisuus laskee lähelle nollaa loppukesällä ennen vesien viilentymistä, mikä aiheuttaa sisäistä kuormitusta. Päällysveden happipitoisuus on kuitenkin hyvä koko vuoden ajan. Kokonaisuudessaan Pälkäneveden vesi on kirkasta ja vähäravinteista eikä järvellä esiinny voimakkaita leväkukintoja. Järvi sopii hyvin virkistyskäyttöön.
Historiaa

Huntilan linnavuori sijaitsee Parinsalon entisessä saaressa ja nykyisessä niemessä. Vaikka muinaislinnaa ei ole tutkittu, sitä pidetään rautakautisena. Järven lähiympäristössä on muitakin muinaislinnoja kuten Kirvunlinna, Apianlahden linnosaari ja Teponlinna.
Vesijärvi, Längelmävesi ja Pälkänevesi muodostivat ennen yhtenäisen järvialtaan. Pälkäneveden vedet kulkivat silloin Huntilan, Iharin ja Raikun kautta Iharin salmen läpi Längelmävedelle, mistä ne virtasivat sitten Vesijärven ja Längelmäveden yhdistävälle Sarsansalmelle. Siellä sijaitsi Sarsanuoman luusua. Vuonna 1604 oli runsasluminen talvi, jonka aiheuttama tulva mursi Pälkäneellä Tynkäojan kohdalle uuden lasku-uoman Mallasveteen. Ojan pohja kului tulvavuoksen alla leveäksi Kostianvirraksi, joka on edelleen järvien välinen laskujoki. Sarsanuoma kuivui ja Längelmäveden laskusuunta kääntyi etelään. Pälkäneveden vedenpinta laski reippaasti, jolloin Iharinsalmi madaltui ja muodosti lopuksi Iharinkosken, jota pitkin Längelmävesi laski Pälkäneveteen. Tilanne olisikin jäänyt tällaiseksi nykypäiviin asti, elleivät Kangasalla vuonna 1830 rakennetun Kaivannon kanavan rakenteet olisi murtuneet. Tämä tulva pyyhkäisi kanavarakenteet mennessään ja paikalle jäi avoin kanava Roineeseen. Längelmäveden pinta laski noin kaksi metriä, mikä jätti Iharinkosken kuiville ja katkaisi vesiyhteyden Pälkäneveden ja Längelmäveden väliltä.
Kalmbergin kartastossa vuodelta 1855–1856 on Kostianvirran nimeksi kirjoitettu ”Kostianjoki”. Kartassa on joitakin eroavuuksia nykyisiin karttoihin. Luoteispäässä Parinsalo on kartassa oma saarensa, ja siihen nykyään kiinni maatunut Kotisaari oli myös omana saarenaan.
Aiheesta muualla

Tietoa kalastuksesta
(35.7)
Costa Brava

Rannikkomaisemaa Sant Feliu de Guíxolsin ja Tossa de Marin välillä.
Lloret de Mar, suosittu lomakohde Costa Bravalla
Costa Brava on alue Katalonian rannikolla koillisessa Espanjassa. Se ulottuu Blanesin kaupungista (Barcelonasta 60 kilometriä koilliseen) Ranskan rajalle saakka. Alueen tunnetuimpia lomakohteita ovat Blanes, Tossa de Mar ja Lloret de Mar.
Aiheesta muualla

Kuvia tai muita tiedostoja aiheesta Costa Brava Wikimedia Commonsissa
David Brin

| David Brin |
| --- | --- |

Henkilötiedot
Syntynyt: 6. lokakuuta 1950 (ikä 74) Glendale, Kalifornia, Yhdysvallat
Kansalaisuus:  Yhdysvallat
Ammatti:  kirjailija
Kirjailija
Tyylilajit:  Science fiction
 Nimikirjoitus
Palkinnot
 John W. Campbellin muistopalkinto Hugo-palkinto Nebula-palkinto Locus-palkinto 
Aiheesta muualla
Kotisivut
Löydä lisää kirjailijoitaKirjallisuuden teemasivulta
Glen David Brin (s. 6. lokakuuta 1950 Glendale, Kalifornia) on yhdysvaltalainen tieteiskirjailija, joka tunnetaan erityisesti Uplift-sarjastaan. Brin on voittanut sekä Hugo- että Nebula-palkinnon.
Brin on julkaissut fiktion lisäksi ei-fiktiivisiä töitä kuten The Transparent Society.
Brin on toiminut muun muassa NASA:n konsulttina. Hän valmistui filosofian tohtoriksi Kalifornian yliopistosta vuonna 1981 pääaineenaan avaruustiede.
Aiheesta muualla

David Brin Internet Speculative Fiction Database -sivustolla (englanniksi)
David Brin Science Fiction Awards Database -sivustolla (englanniksi)
David Brin's Official Web Site (englanniksi)
Contrary Brin – David Brinin blogi (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:David Brin
Käännös suomeksi
Costa Blanca

Costa Blanca eli "Valkoinen rannikko" on Alicanten maakunnassa Kaakkois-Espanjassa sijaitseva yli 200 kilometriä pitkä rannikko joka rajoittuu pohjoisessa Denian kaupunkiin ja Costa de Valencia -rannikkoon sekä etelässä Torreviejan kaupunkiin ja Costa Calida -rannikkoon. Nimen Costa Blanca alueelle antoi brittiläinen lentoyhtiö BEA mainostaessaan aluetta turistikohteena vuodesta 1957 alkaen. Costa Blancan alueella turismi onkin merkittävä elinkeino.
Aurinkorannikon tavoin Costa Blanca on suomalaisten suosiossa, ja heitä asuu alueella noin 5 000–8 000.
Kuvia

Jávea/Xàbia
Penó d'Ifac
Altea
La Vila Joiosa
Alicanten satama
Katunäkymä Alicantessa
Ranta Calpessa
El Montgó
Denian linnake
Palmumetsää Elchessä
Katunäkymä Alteassa
Costa Coffee

| Costa Coffee |
| --- | --- |
Perustettu:  1971
Perustaja:  Sergio ja Bruno Costa
Kotipaikka:   Dunstable, Yhdistynyt kuningaskunta
Toimiala:  kahvilapalvelut
Emoyhtiö:  The Coca-Cola Company
Omistaja:  The Coca-Cola Company
Kotisivu:  costa.co.uk
Infobox OKVirheellinen NIMI-arvo: 
Costa Coffee Leedsissä
Costa Coffee on brittiläinen kahvilaketju, joka oli osa Whitbread-yhtiötä. Vuonna 2019 The Coca-Cola Company osti Costa Coffeen. Ketjun perustivat italialaiset veljekset Sergio ja Bruno Costa Lontoossa vuonna 1971. Nykyisin ketjulla on noin 2200 toimipistettä, joista lähes 1400 sijaitsee Yhdistyneessä kuningaskunnassa.
Aiheesta muualla

Kuvia tai muita tiedostoja aiheesta Costa Coffee Wikimedia Commonsissa
Costa Coffeen verkkosivut (englanniksi)
Carrot Tower

| Carrot Tower> キャロットタワー, Kyarotto Tawā |
| --- | --- |
 Carrot Tower elokuussa 2012.
Osoite:  4-1-1 Taishido
Sijainti:  Setagaya, Tokio
Koordinaatit:  35.64376°N, 139.66908°E
Rakennustyyppi:  pilvenpiirtäjä
Valmistumisvuosi:  1996
Suunnittelija:  Ishimoto
Korkeus:  124,36 m
Kerrosluku:  27 (ja viisi maan alla)
Kerrosala:  76 754 m²
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Carrot Tower (jap. キャロットタワー, Kyarotto Tawā) on pilvenpiirtäjä Tokion Setagayassa.
Sijainti

Carrot Tower sijaitsee Tokion kaupungissa Setagayan erillisalueen Sangenjayassa. Sen osoite on 4-1-1 Taishido. Carrot Tower rakennettiin, kun Sangenjayalle haluttiin keskusta. Rakennuksesta on tunnelit Setagayan- ja Shin-Tamagawan-ratojen asemille.
Rakennuskompleksi

Carrot Tower on korkeimmillaan 124,36 metriä korkea eli se on Emporiksen määritelmän mukaan pilvenpiirtäjä. Rakennuskompleksiin kuuluu kolme rakennusta: toimistotorni, keskikokoinen rakennus ja matala rakennus. Tornissa on 27 maanpäällistä kerrosta, joiden lisäksi kompleksissa on viisi maanalaista kerrosta. Keskikokoisessa rakennuksessa on teatteri ja lisää toimistoja. Matalassa rakennuksessa on pienempi auditorio ja kauppoja. Carrot Tower on saanut nimensä korkean ja kapean tornirakennuksen mukaan. Kompleksin kerrosala on yhteensä 76 754 neliömetriä.
Carrot Towerin saleissa on 600 ja 200 paikkaa. Ne ovat osa kunnallista kulttuuri- ja tietokeskusta, johon kuuluu myös kompleksissa sijaitseva harrastustyöpaja. Rakennuksessa on myös näköalapaikka.
Historia

Carrot Towerin paikalla oli aiemmin raitiovaunuasema, joka jakoi Sangenjayan kahteen osaan. Rakennuskompleksin tarkoitus oli yhdistää alue ja luoda pohja sen uudelle keskustalle. Carrot Towerin suunnitteli arkkitehtitoimisto Ishimoto. Rakennus valmistui marraskuussa 1996. Se sai vuonna 1999 United States Institute for Theatre Technologyn palkinnon.
Daniel Patrick Reilly

Daniel Patrick Reilly (12. toukokuuta 1928 Providence – 18. kesäkuuta 2024 Worcester) oli yhdysvaltalainen roomalaiskatolinen piispa. Hänet vihittiin papiksi Providencen hiippakuntaan 30. toukokuuta 1953 ja nimitettiin Norwichin hiippakunnan piispaksi 5. kesäkuuta 1975. Piispaksi vihkiminen seurasi 6. elokuuta. Pääkonsekraattorina toimi John Francis Whealon, jota avustivat Vincent Joseph Hines ja Louis Edward Gelineau.
Reilly sai 27. lokakuuta 1994 nimityksen Worcesterin piispaksi, jonka virkaan hänet asetettiin 8. marraskuuta. Hän jäi eläkkeelle 9. maaliskuuta 2004.
Bubba

Bubba on yleinen lempinimi miehille Etelä-Yhdysvalloissa. Se on johdettu veljeä tarkoittavasta sanasta brother, mutta lempinimeä käytetään myös ystävistä. 1800-luvulla nimi oli suosittu afroamerikkalaisten keskuudessa, jolloin nimen muoto Bubbuh oli johdettu gullah-kielestä. 2000-luvulla nimellä on myös stereotyyppisesti viitattu ”kouluttamattomiin valkoisiin etelävaltojen miehiin”, ja sen synonyymiksi on mainittu punaniska.
Bubba on yhtenevä saksan kielen sanaan bube, joka tarkoittaa poikaa.
Ihmiset > Lempinimi

Bill Clinton (s. 1946), Yhdysvaltain 42. presidentti
Charles ”Bubba” Chaney (s. 1946), louisianalainen poliitikko
Bubba Church (1924–2001), entinen Major League Baseball -pelaaja
Bubba Crosby (s. 1976), Major League Baseball -pelaaja
Bubba Dickerson (s. 1981), golfinpelaaja
Tommy Facenda (s. 1939), rockabilly-laulaja
Bubba Franks (s. 1978), National Football League -pelaaja
Merald ”Bubba” Knight (s. 1942), soul-laulaja
Bubba Marriott (s. 1938), amerikkalaisen jalkapallon pelaaja
Bubba Paris (s. 1960), entinen National Football League -pelaaja
Bubba Phillips (1928–1993), Major League Baseball -pelaaja
Bubba Shobert (s. 1961), entinen moottoripyöräkuski
Bubba Smith (1945–2011), National Football League -pelaaja ja näyttelijä
James Stewart Jr. (s. 1985), motocross-ajaja
Darrell Wallace, Jr. (s. 1993), kilpa-ajaja
Bubba Watson (s.1978), golfinpelaaja
Bubba Wells (s. 1974), entinen koripallonpelaaja
Ihmiset > Toinen nimi

Bubba Trammell (s. 1971), entinen Major League Baseball -pelaaja
Ihmiset > Esiintymisnimi

Bubba Sparxxx (s. 1977), räppääjä
Bubba the Love Sponge Clem, radiojuontaja
Kuvitteelliset hahmot > Televisiosarjat ja elokuvat

Benjamin Buford ”Bubba” Blue, hahmo vuoden 1994 elokuvassa Forrest Gump
Bubba, luola-ankka Disneyn Ankronikka-animaatiosarjassa
Bubba Ho-tep, muumio Joe R. Lansdalen novellissa ja samannimisessä elokuvassa
Bubba Zanetti, hahmo vuoden 1979 elokuvassa Mad Max
Bubba Higgins, hahmo tilannekomediasarjassa Mama's Family
Bubba Bexley, hahmo tilannekomediasarjassa Sanford and Son
Bubba Bixby, hahmo vuoden 2007 televisioelokuvassaShredderman Rules
Bubba Hendershot, hahmo Stephen Kingin elokuvassa Maximum Overdrive
Bubba Skinner, hahmo televisiosarjassa Yön kuumuudessa
Bubba J, yksi vatsastapuhuja Jeff Dunhamin nukeista
Bubba, hahmo sarjassa Quigley's Village
Leatherface, tai Bubba Sawyer, elokuvasarjasta Teksasin moottorisahamurhaaja
Bubba Ray Dudley, an American professional wrestler, best known for his appearances with Extreme Championship Wrestling and World Wrestling Entertainment.
Bubba Ritter, hahmo elokuvassa Dark Night of the Scarecrow.
Kuvitteelliset hahmot > Kirjat

Bubba Kelly, hahmo Carson McCullersin romaanissa The Heart Is a Lonely Hunter
Hahmo kirjassa A Drink Before the War
Alvin "Bubba" Bixby, kiusaaja Wendelin Van Draanenin Shredderman-sarjassa
Bubba, hahmo Charlaine Harrisin Southern Vampire -sarjassa
Kuvitteelliset hahmot > Pelit

Yksi päähahmoista Amiga-pelissä Bubba ’n’ Stix
Hirviö pelissä Rampage: Total Destruction
Yksi päähahmoista pelissä Redneck Rampage
Iso kala pelissä Super Mario 64
Hahmo pelissä Jagged Alliance 2
Zombi pelissä Killing Floor.
Iso greeble pelistä Skylanders: Swap Force
Catherine Deneuve

| Catherine Deneuve |
| --- | --- |
 Catherine Deneuve Berliinin elokuvajuhlilla vuonna 2017.
Henkilötiedot
Koko nimi:  Catherine Dorléac
Syntynyt: 22. lokakuuta 1943 (ikä 80) Pariisi, Ranska
Ammatti:  näyttelijä
Aiheesta muualla
IMDb 
Elonet
AllMovie
Catherine Deneuve (oik. Catherine Dorléac; s. 22. lokakuuta 1943 Pariisi, Ranska) on ranskalainen näyttelijä.
Ura

Maurice Teynacin ja Renée Deneuven tytär Catherine Deneuve suoritti elokuvadebyyttinsä elokuvassa Les Collegiennes vuonna 1956, jolloin hän oli vain teini-ikäinen. Hänen vuotta vanhempi sisarensa Françoise Dorléac oli suosittu näyttelijä ennen traagista kuolemaansa autokolarissa vuonna 1967. Deneuven läpimurto tuli elokuvamusikaalista Cherbourgin sateenvarjot (1964), josta on tullut eräs eurooppalaisen elokuvan suurimmista klassikoista. Sitten valmistuivat englantilais-ranskalaisena yhteistyönä Roman Polańskin ohjaama Inho (1965) ja Luis Buñuelin surrealistinen mestariteos  Päiväperho (Belle de Jour, 1967).
Deneuve voitti parhaan naispääosan Césarin vuonna 1981 osastaan elokuvassa Viimeinen metro (Le Dernier métro). Toinen parhaan naispääosan César tuli vuonna 1992 roolista elokuvasta Indokiina; samasta elokuvasta tuli myös parhaan naispääosan Oscar-ehdokkuus. Tämän lisäksi hän on ollut Mariannen rintakuvan mallina vuonna 1985.
Yksityiselämä

Deneuven äiti on näyttelijätär Renée Simonot, jonka tyttönimen Deneuve otti taiteilijanimekseen. Deneuve on UNESCOn hyvän tahdon lähettiläs ja hänellä on kaksi lasta: Christian Vadim (s. 1963) suhteesta ohjaaja Roger Vadimiin ja Chiara Mastroianni (s. 1972) nelivuotisesta suhteesta näyttelijä Marcello Mastroianniin. Deneuve on ollut naimisissa kerran, vuosina 1965–1972, brittiläisen valokuvaajan David Baileyn kanssa.
6. marraskuuta 2019 Deneuve joutui sairaalaan kriittisessä tilassa. Hän kuitenkin toipui sairaudesta.
César-palkinnot

| Vuosi | Kategoria | Elokuva | Tulos | Lähde |
| --- | --- | --- | --- | --- |
| 1975 | Paras naispääosa | Morsian karkuteillä | Ehdokkuus |  |
| 1980 | Paras naispääosa | Viimeinen metro | Voitto |  |
| 1981 | Paras naispääosa | Hôtel des Amériques | Ehdokkuus |  |
| 1987 | Paras naispääosa | Agent Trouble | Ehdokkuus |  |
| 1988 | Paras naispääosa | Drôle d’endroit pour une rencontre | Ehdokkuus |  |
| 1992 | Paras naispääosa | Indokiina | Voitto |  |
| 1993 | Paras naispääosa | Vuodenajoista parhain | Ehdokkuus |  |
| 1996 | Paras naispääosa | Varkaat | Ehdokkuus |  |
| 1998 | Paras naispääosa | Place Vendome | Ehdokkuus |  |
| 2005 | Paras naissivuosa | Palais royal ! | Ehdokkuus |  |
| 2010 | Paras naispääosa | Potiche – aivovaimo | Ehdokkuus |  |
| 2013 | Paras naispääosa | Bettien matka | Ehdokkuus |  |
| 2014 | Paras naispääosa | Dans la cour | Ehdokkuus |  |
| 2015 | Paras naispääosa | La Tête haute | Ehdokkuus |  |
Aiheesta muualla

Kuvia tai muita tiedostoja aiheesta Catherine Deneuve Wikimedia Commonsissa
Catherine Deneuve Internet Movie Databasessa. (englanniksi)
Deneuve vuonna 1995.
DVBViewer

| DVBViewer |
| --- | --- |

 DVBViewer
Kehittäjä:  Christian Hackbart
Tiedot
Ohjelmistotyyppi:  Mediasoitin, DigiTV
Alusta:  Windows XP, Windows Vista, Windows 7, Windows 8, Windows 8.1, Windows 10,
Lisenssi:  EULA
Aiheesta muualla
Verkkosivusto
DVBViewer on maksullinen ohjelma, jolla voi katsella digitelevisiota tietokoneella. Ohjelma on käännetty useille eri kielille, myös suomeksi, ja sisältää runsaasti ominaisuuksia kuten: äänenlaadultaan miltei cd:n tasoisen radion , tekstitv:n, elektronisen ohjelmaoppaan (EPG), ajansiirron sekä mahdollisuuden tallentaa televisio-ohjelmia tietokoneen kovalevylle (videokaappaus). Ohjelma ei sisällä kuitenkaan käyttöohjeita kuin englanniksi ja saksaksi.
Ohjelma on saatavilla vain ladattavana versiona DVBViewerin kotisivuilta. Tärkein asiakas on saksalainen yritys TechniSat Digital GmbH, joka valmistaa ja myy digitaaliselle TV-vastaanotolle sopivia laitteita. He lisäävätkin tuotteisiinsa karsitun version DVBVieweristä. Myös saksalaisyritys TerraTec Electronic GmbH tarjoaa omilla kotisivuillaan DVBViewer-ohjelmasta karsittua ilmaisversiota, joka soveltuu käytettäväksi kaikkien TerraTec-TV-korttien kanssa.
Aiheesta muualla

DVBViewerin virallinen sivusto
DVDPlaza.fi: suomenkieliset asennusohjeet (päivitetty 5.2.2009) (Arkistoitu – Internet Archive)
DVBViewer TERRATEC Edition
Curt Andstén

Curt Magnus Wilhelm Andstén (12. syyskuuta 1881 Helsinki – 1. kesäkuuta 1926 Helsinki) oli suomalainen kilpapurjehtija. Hän kuului vuoden 1912 kesäolympialaisissa Tukholmassa Örn-2-joukkueeseen, joka sijoittui kahdeksan metrin luokassa neljännelle sijalle. Hänen kanssaan samassa joukkueessa oli muiden muassa hänen veljensä Jarl Andstén.
Comédie-Française

Comédie-Française (2005)
Comédie-Française eli Théâtre-Français on ainoa Ranskan valtion omistama teatteri ja yksi harvoista laitoksista, joilla on vakituisilla sopimuksilla palkattu henkilökunta. Teatteri sijaitsee Pariisin 1. kaupunginosassa Palais Royalen rakennuskompleksissa.
Teatterin kuuluisin dramaturgi on ollut Molière. Häntä pidetään nykyäänkin eräänlaisena teatterin suojelijana. Hän kuoli kuitenkin seitsemän vuotta ennen kuin teatteri, Maison de Molière, syntyi.
Alkuperä

Comédie-Française perustettiin Ludvig XIV:n kirjeellä 21. lokakuuta 1680, ja siinä yhdistettiin kaksi Pariisissa toiminutta erillistä teatteriseuruetta: Guénégaudin ja Burgundin palatsien seurueet. 25. elokuuta näyttelijät olivat jo kokoontuneet yhteen antaakseen yhteisesityksenä näytelmän Phèdre, jonka Jean Racine oli kirjoittanut, sekä Jean de La Chapellen näytelmän Orléansin vaunut (Carosses d'Orléans). Comédiens-Français kokosi yhteen nämä kaksi seuruetta 5. tammikuuta 1681. Teatterin ohjelma koostui tuolloin Molièren ja Jean Racinen näytelmistä, mutta joukossa oli myös joitakin Pierre Corneillen, Paul Scarronin ja Jean Rotroun teoksia.
Teatterin näyttelijät sijoittuivat 1782 tilapäisesti Théâtre de l'Odéoniin. Teatteriryhmä hajosi kuitenkin Ranskan vallankumouksen tiimellyksessä, ja teatterista tuli yksityinen yritys.
Vallankumouksen aikana 3. syyskuuta 1793 Comédie-Française oli suljettuna Kansallisen pelastuksen komitean (Comité de salut public) määräyksestä, ja näyttelijät vangittiin. Uusi hallitus antoi 31. toukokuuta 1799 teatterin käyttöön Richelieu-salin, jossa esitettiin Racinen Talma, ja tarkoituksena oli tämän avulla saada muodostetuksi uusi teatteriryhmä.
Comédie-Françaisella on nykyisin lähes 3 000 näytelmän ohjelmisto kolmessa Pariisissa sijaitsevassa salissaan: Richelieu-sali (Palais Royal -rakennuksessa), Théâtre du Vieux-Colombier sekä Studio-Théâtre.
Teatterin sisustus

Comédie-Françaisen sisätiloja uudistusta ovat 1900-luvulla toteuttaneet useat tunnetut maalarit. He ovat Marie Laurencin, Valentine Hugo, Christian Bérard, Jean Carzou, Cassandre, Raoul Dufy, Richard Peduzzi sekä ohjaaja ja kuvanveistäjä Bob Wilson. Sisustuksen valmistumisesta on vastannut yhteensä parikymmentä taiteilijaa.
Aiheesta muualla

Wikimedia Commonsissa on kuvia tai muita tiedostoja aiheesta .
Teatterin kotisuvut (ranskaksi)
Kansallisen audivisuaalisen keskuksen (INA) teatterille omistetut sivut
Kaikki teatterin esityksen vuodesta 1774 vuoteen 1800 César-keskuksen sivuilla
Teatteri, joka on samalla museo. Comédie Française - Ranskan Kansallisteatteri, Kuva, 04.01.1939, nro 1, s. 14, Kansalliskirjaston digitaaliset aineistot
Comédie-Française 1700-luvulla
Teatterin sali 1700-luvulla
Daniel Palillo

Daniel Palillo (s. 1981 Helsinki) on suomalainen taiteilija ja suunnittelija.
Palillo perusti nimeään kantavan vaatemalliston vuonna 2008. Daniel Palillo -merkin vaatteita myytiin yli 30 eri maassa. Eniten jälleenmyyntiä mallistolla oli Kiinassa, Japanissa, Koreassa sekä Yhdysvalloissa.
Palillon asuja ovat käyttäneet muun muassa Lady Gaga, Wiz Khalifa, Rita Ora ja Jessie J sekä useat Kpop-tähdet, kuten G-Dragon, 2NE1 ja EXO   Hänet palkittiin Vuoden vaatesuunnittelijana vuonna 2014.
Palillo lopetti oman mallistonsa tekemisen vuonna 2015 keskittyäkseen taiteelliseen työskentelyyn. Sittemmin Palillon töitä on esitelty museoissa ja gallerioissa ympäri maailman.